CELEX: 32015D0027
Language: sl
Date: 2015-01-07 00:00:00
Title: Izvedbeni sklep Komisije (EU) 2015/27 z dne 7. januarja 2015 o omejeni objavi sklica na standard EN 474-1:2006+A4:2013 o strojih za zemeljska dela v skladu z Direktivo 2006/42/ES Evropskega parlamenta in Sveta v Uradnem listu Evropske unije  Besedilo velja za EGP

8.1.2015   
            
            
               SL
            
            
               Uradni list Evropske unije
            
            
               L 4/24
            
         IZVEDBENI SKLEP KOMISIJE (EU) 2015/27
   z dne 7. januarja 2015
   o omejeni objavi sklica na standard EN 474-1:2006+A4:2013 o strojih za zemeljska dela v skladu z Direktivo 2006/42/ES Evropskega parlamenta in Sveta v Uradnem listu Evropske unije
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 10 Direktive,
   ob upoštevanju mnenja odbora, ustanovljenega na podlagi člena 22 Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (2),
   ob upoštevanju naslednjega:
   
               (1)
            
            
               Kadar nacionalni standard, ki prenaša harmonizirani standard, na katerega je bil sklic objavljen v Uradnem listu Evropske unije, zajema eno ali več bistvenih zdravstvenih in varnostnih zahtev, določenih v Prilogi I k Direktivi 2006/42/ES, se za stroj, izdelan v skladu s tem standardom, domneva, da izpolnjuje zadevne bistvene zdravstvene in varnostne zahteve.
            
         
               (2)
            
            
               Pri Evropskem parlamentu sta bili s strani ene osebe vloženi dve peticiji o nesrečah pri delu s smrtnim izidom v Nemčiji, ki so vključevale stroje za zemeljska dela, v katerih je bilo navedeno, da so bile nesreče povezane z nezadostno vidljivostjo z voznikovega mesta. Zadevni stroj je bil zasnovan v skladu z harmoniziranim standardom EN 474-1 „Stroji za zemeljska dela – Varnost – 1. del: Splošne zahteve“.
            
         
               (3)
            
            
               Zato je harmonizirani standard EN 474-1:2006+A4:2013 „Stroji za zemeljska dela – Varnost – 1. del: Splošne zahteve“, sklic na katerega je bil prvič objavljen v Uradnem listu Evropske unije dne 28. novembra 2013 (3), Komisija preučila skupaj s predstavniki odbora, ustanovljenega v skladu s členom 22 Direktive 2006/42/ES. Ugotovljeno je bilo, da stroji za zemeljska dela, zasnovani in proizvedeni v skladu s standardom, vozniku ne omogočajo zadostne vidljivosti za obratovanje stroja brez tveganja za voznika ali tretje osebe.
            
         
               (4)
            
            
               Zaradi tega je Komisija zaključila, da harmonizirani standard EN 474-1:2006+A4:2013 ne izpolnjuje ključnih zdravstvenih in varnostnih zahtev iz točke 1.2.2 Krmilne naprave (vidljivost nevarnih območij med zagonom) in 3.2.1. Voznikovo mesto (vidljivost med obratovanjem) Priloge I k Direktivi 2006/42/ES.
            
         
               (5)
            
            
               Ob upoštevanju potrebe po izboljšanju varnostnih vidikov standarda EN 474-1:2006+A4:2013 in do ustrezne spremembe tega standarda bi bilo treba objavi sklica na standard EN 474-1:2006+A4:2013 v Uradnem listu Evropske unije priložiti ustrezno opozorilo –
            
         SPREJELA NASLEDNJI SKLEP:
   Člen 1
   Sklic na standard EN 474-1:2006+A4:2013 „Stroji za zemeljska dela – Varnost – 1. del: Splošne zahteve“ se objavi v Uradnem listu Evropske unije z opozorilom iz Priloge.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 7. januarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 157, 9.6.2006, str. 24.
   
      (2)  UL L 316, 14.11.2012, str. 12.
   
      (3)  UL C 348, 28.11.2013, str. 5.
   
      PRILOGA
      SPOROČILO KOMISIJE V OKVIRU IZVAJANJA DIREKTIVE 2006/42/ES
      (Objava naslovov harmoniziranih standardov in sklicev nanje skladno z zakonodajo Unije o harmonizaciji)
      
                  ESO (1)
                  
               
               
                  Sklic in naslov harmoniziranega standarda
                  (in referenčni dokument)
               
               
                  Prva objava v UL
               
               
                  Sklic na nadomeščeni standard
               
               
                  Datum, ko preneha veljati domneva o skladnosti nadomeščenega standarda
                  Opomba 1
               
            
                  CEN
               
               
                  EN 474-1:2006+A4:2013
                  Stroji za zemeljska dela – Varnost – 1. del: Splošne zahteve
               
               
                  28.11.2013
               
               
                  EN 474-1:2006+A3:2013
                  Opomba 2
               
               
                  Prenehanje veljavnosti
                  (28.11.2013)
               
            
                  
                     Opozorilo: Ta objava se ne nanaša na klavzulo 5.8.1 Vidljivost – Vidno polje upravljavca tega standarda, njegova uporaba pa ne pomeni domneve o skladnosti z bistvenimi varnostnimi in zdravstvenimi zahtevami točk 1.2.2 in 3.2.1 Priloge I k Direktivi 2006/42/ES.
               
            
                  
                     Opomba 1:
                  
               
               
                  Običajno bo datum, ko preneha veljati domneva o skladnosti, datum preklica, ki ga določi Evropska organizacija za standardizacijo, vendar je treba opozoriti uporabnike teh standardov na dejstvo, da je v nekaterih izjemnih primerih to lahko drugače.
               
            
                  
                     Opomba 2:
                  
               
               
                  Področje uporabe novega (ali dopolnjenega) standarda ostaja nespremenjeno (enako kot pri nadomeščenem standardu). Na določen datum za nadomeščeni standard preneha veljati domneva o skladnosti z bistvenimi ali drugimi zahtevami iz zadevne zakonodaje Unije.
               
            
         (1)  ESO: Evropska organizacija za standardizacijo:
      
                  —
               
               
                  CEN: Avenue Marnix 17, 1000 Brussels, Belgium; tel. +32 25500811; telefaks + 32 25500819 (http://www.cen.eu).